**Zapisnik redne seje IO OZS, ki je potekala v četrtek, 20.3.2014 od 19:00 do 21:30 ure v prostorih Fakultete za gradbeništvo in geodezijo na Jamovi 2 v Ljubljani:**

Dnevni red:

1.    Pregled zapisnika in realizacije sklepov občnega zbora, IO OZS in korespondenčnih sej

2.    Uskladitev ciljev IO OZS v obdobju 2014+ (Klemen)

3.    Osnutek predloga sodelovanja z DROT (Klemen, Vlado)

4.    Akcijski načrt za oceno škode na kartah (Klemen, Daniel)

5.    Poročilo o uspehu na razpisih FŠO in MIZS (Vlado)

a.    Interni razpisi (Vlado, Daniel)

6.    Tekmovalni sistem (Andrej):  Potrditev tekem SOL/DP (OT, Pre-O, Ski-O)

7.    Reprezentance:

a. Razporeditev sredstev za reprezentance v 2014 (Krešo)

b.    Poročilo TK2 (Jan, Jure)

c.    Kandidati reprezentanc (Boris, Jan, Krešo, Grega, Iztok)

8.    Izobraževanje (Dušan)

a.   Poročilo “Licenčni seminar”

b.    Veljavnost in potrditve licenc trenerjem

c.    Stanje licenciranih sodnikov in traserjev

9.    Razno

a.     Poročilo “Orientacist leta 2013”, pravilnik za pohvale (Klemen, Ana)

b.    Sodelovanje z Matejem Pagonom pri širjenju baze - šole (Aleš)

c.    Izmenjava “Run for Common Future” - Turčija (Ajda)

d.    Dokumentacija OZS (spletni arhiv OZS) (Ana)

e.    Vključitev v SEEOA (Klemen)

f.    Možnost TV prenosa z WOC in sodelovanje s TV SLO (Klemen, Uroš)

1. Brezplačna izposoja SI za predstavitev na posvetu mladinskih vodij Gasilske zveze Slovenije

**Prisotni člani IO OZS:**Andrej Borštnik (OK Tivoli), Klemen Kenda (OK Azimut), Vlado Sedej (OK Azimut), Dušan Petrovič (OK Polaris), Mojca Flerin (Kamniški OK), Jan Dovč (OK Tivoli), Boris Bauman (Mariborski OK), Ana Plavčak (Škofjeloški OK)

**Opravičili so se:** Daniel Lebar (OK Slovenske Konjice), Andraž Hribar (OK Brežice), Nejc Zorman (OK Komenda), Aleš Ferenc (OK Tivoli)

K1 - Pregled zapisnika in realizacije sklepov občnega zbora, IO OZS in korespondenčnih sej

ŠOK predlaga seznam manjkajočih licenciranih trenerjev in vaditeljev za vnos v aplikacijo ŠPAK. – tega sklepa ni bilo mogoče realizirati, saj sistem vključitve ne omogoča.

Potrebna je priprava predlog sprememb cenika za sport ident, ki se na prihodnji seji predstavi. Ana P.B. predstavi koledar ter sodnike na posameznih tekmah.- Sklep je bil realiziran.

K2 - Uskladitev ciljev IO OZS v obdobju 2014+ (Klemen)

Zaradi manjše številčnosti članov IO, Klemen predlaga, da se dogovorimo o tej temi na sledeči sej

K3 - Osnutek predloga sodelovanja z DROT (Klemen, Vlado)

Vlado in Klemen se bosta z DROT pogovorila o možnostih sodelovanja.

K4 - Akcijski načrt za oceno škode na kartah (Klemen, Daniel)

Klemen predlaga, da bi pripravili dokument za popis škode na kartah ter predstavi formular, kjer je popis vseh kart in nastale situacije. Vlado predlaga, da bi moral vsak klub pregledati svojo bazo.

**Sklep 4.1:** Na podlagi podatkov Zavoda za gozdove se oceni škoda na slovenskih orientacijskih kartah, ti podatki se uporabijo za pavšalno oceno škode. Posamezni klubi lahko glede na svoj interes pavšalno določeno oceno nadomestijo z dejansko ocenjeno škodo. Za pomoč pri oceni škode se kot priloga zapisnika posreduje predlog preglednice, ki jo je pripravil Klemen K. ***Soglasno sprejet.***

**Sklep 4.2:** Za izhodišče popisa se doda osnutek preglednice, kamor se vpiše ocena škode. Za izhodišče se lahko vzame Klemenov predlog. ***Soglasno sprejet.***

**Sklep 4.3**: Komisija za karte dokončno pripravi predlog metodologije za oceno škode. ***Soglasno sprejet.***

K5 - Poročilo o uspehu na razpisih FŠO in MIZS (Vlado)-  Interni razpisi (Vlado, Daniel)

Vlado predstavi rezultate prijav na razpis. Od Ministrstva so bila kot pretekla leta odobrena sredstva za delovanje, ob tem pa prvič tudi sredstva za reprezentance (mladinci, precizna tek). Od Športne fundacije so bila podobno kot pretekla leta odobrena sredstva za mladinsko reprezentanco in za precizno orientacijo.

**Sklep 5.1**: Programe dela reprezentanc se pripravi glede na sredstva. Rok za uskladitev programov je 14 dni. ***Soglasno sprejet.***

**Sklep 5.2**: Za posamezne reprezentance se poskuša določiti osebo, ki bo operativno skrbela za dokumentacijo in evidence v zvezi z uporabo sredstev v skladu s programom. ***Soglasno sprejet.***

**Sklep 5.3:** Vlado bo pridobil na MIZS podrobnejše navodilo glede pogojev za črpanja sredstev. ***Soglasno sprejet.***

Klemen predlaga, da bi ohranili program Šola orientacije.

**Sklep 5.4:** Za klube je potrebno pripraviti interna razpisa za dva programa: Razvijamo OT v šolah in Precizna orientacija. Predlog predstavi Vlado na naslednji seji, za Precizno orientacijo pa v sodelovanju s Krešom. ***Soglasno sprejet.***

K6 - Tekmovalni sistem (Andrej):  Potrditev tekem SOL/DP (OT, Pre-O, Ski-O)

**Sklep 6.1:** Druga tekma SOL se seli iz Vodic v Mavhinje. ***Soglasno sprejet.***

**Sklep 6.2**: Tretja tekma SOL se seli iz Postojne v Dobravlje na Krasu. ***Soglasno sprejet.***

**Sklep 6.3:** IO OZS potrjuje regularnost DP Ski-O 2013/2014. ***Soglasno sprejet.***

**Sklep 6.4**: Andrej pošlje na IO OZS predlog novega tekmovalnega pravilnika z obrazložitvijo predlaganih sprememb in zbiranjem pripomb do naslednje seje IO. ***Soglasno sprejet.***

Jan predstavi poročilo TK2. Naslednji TK za mladince je v Pliskovici. Dušan predlaga, da morajo biti termini podani v naprej za celotno sezono.

Boris za člansko reprezentanco predstavi plan in rezultate tekem do sedaj.

Jan predstavi kriterije za status mladinskega reprezentanta. Kriterije se objavi na spletno stran OZS. To bodo tudi izbirni kriteriji za EYOC in JWOC.

Jan opiše tudi prioritete dela mladinske reprezentance. Klemen predlaga, da se doda stolpec na začetno stran OZS. Jan in Klemen bosta pripravila plan aktivnosti.

Pogovor teče o enotnem dresu za vse reprezentance in da se ta vzorec koristi na vseh tekmah od tega trenutka dalje. Potrebno je poskrbeti, da ne bo vsaka odprava imela svojih dresov – predvsem so problematične šolske reprezentance, kjer je potrebno imeti več kontrole.

K8 - Izobraževanje (Dušan)

Dušan predstavi poročilo Licenčnega seminarja.

**Sklep 8.1**: na spletni strani OZS se objavi licenčni pravilnik. ***Soglasno sprejet.***

**Sklep 8.2:**Andrej na spletno stran OZS doda seznam vaditeljev in trenerjev OZS. ***Soglasno sprejet.***

K9 -   Razno

K9 a.  Poročilo “Orientacist leta 2013”, pravilnik za pohvale (Klemen, Ana)

Klemen poda izhodišče, da bi se do jeseni pripravil Pravilnik za pohvale in priznanja OZS.

**Sklep 9.1:** Komisija za priznanja do naslednje seje pripravi predlog dopolnitev in sprememb Pravilnika za pohvale in priznanja OZS, katerega se pošlje v razpravo po klubih. ***Soglasno sprejet.***

Klemen predstavi dogodek “Orientacist leta 2013” kot uspešen ter predlaga, da bi ga ponovili, a predvidoma na dve leti ali redkeje.

K9 b.   Sodelovanje z Matejem Pagonom pri širjenju baze - šole (Aleš)

**Sklep 9.2**: IO OZS podpira vzpostavitev kontakta in pregleda možnosti sodelovanja. Za kontakt se zadolži Aleša Ferenca in Daniela Lebarja in po pogovoru z njim predstavita možnost sodelovanja. ***Soglasno sprejet.***

K9 c.    Izmenjava “Run for Common Future” - Turčija

Klemen predstavi poročilo o izmenjavi v Turčiji.

K9 d.   Dokumentacija OZS (spletni arhiv OZS) (Ana)

Vse gradivo v papirni obliki se lahko preseli k Nejcu, aktualna letna mapa ostaja pri Vladotu.

**Sklep 9.3:** Ana P. bo kontaktirala Andrejo Anžur in Bojana Jevševarja za stare arhivirane dokumente. ***Soglasno sprejet.***

Na Dropboxu so vsi aktualni dokumenti.

**Sklep 9.4:** Klemen hrani elektronski arhiv OZS in ga združi skupaj z Dušanovim obstoječim arhivom. ***Soglasno sprejet.***

K9 e.    Vključitev v SEEOA (Klemen)

Klemen pojasni, da letna članarina znaša 50 EUR letno.

**Sklep 9. 5:** IO OZS podpira vključitev v SEEOA. ***Soglasno sprejet.***

**Sklep 9.6**: IO OZS odobri Gasilski Zvezi Slovenije brezplačno izposojo sistema Si Ident v Zrečah, 13.3.2014. ***Soglasno sprejet.***

**Sklep 9.7:** Ana P. je zadolžena za predstavitveno delavnico Orientacija na Taborniškem feštivalu v Tivoliju 12.4.2014. ***Soglasno sprejet.***

Seja je bila zaključena ob 21:30.

Zapisala: Ana Plavčak